Krasnoje Selo
Krasnoje Selo (vene Красное Село, soome Kraassela) on Venemaal Peterburi haldusalas olev linn, mis moodustab ühe seitsmest Krasnoje Selo rajooni munitsipaalringkonnast. 1756. aastast asusid seal Peterburi garnisoni kasarmud. Krasnoje Selo sai linnaõigused 1925. aastal. 1973. aastal liideti Krasnoje Selo Leningradi vastmoodustatud Krasnoje Selo rajooniga. Elanike arv oli 44 100 (2002) ja 44 485 (2010). Linna läbib Peterburi–Gattšina raudtee. Linna haldusalasse kuulub ka Hvoinõi eksklaav, mis asub 6 km kaugusel Peterburi piirist ja on ümbritsetud Leningradi oblasti territooriumist.